"อย่าลืมสีฟ้าเวลาหิว" (เดี๋ยวนี้เค้ายังใช้สโลแกนนี้อยู่ป่าวหว่า?) ร้านอาหารหลากหลาย ราคาสมเหตุสมผล มีให้เลือกแบบอาหารจานเดียวหรือจะสั่งมากินเป็นกับข้าวก็ได้ ร้านตั้งอยู่เยื้องๆกับศูนย์หนังสือจุฬา ตรงข้ามกับร้านขนมเขียว ร้านมีสองชั้น ลูกค้าค่อนข้างเยอะในช่วงมื้ออาหารแบบนี้แต่อาหารก็ค่อนข้างไวเลยไม่ต้องรอนาน

วันนี้มากินกันหลายคนค่ะแต่สั่งเป็นแบบอาหารจานเดียว ส่วนตัวกินเป็นข้าวไข่ข้นกุ้ง (110+) เป็นไข่เจียวเยิ้มๆ+กุ้ง วางมาบนข้าวร้อนๆ เค้าจะมีแม็กกี้มาด้วย รสชาติรวมๆจะออกหวานๆเค็มนิดๆอยู่แล้วนะ คิดว่าไม่ต้องใส่แม็กกี้เพิ่มก็อร่อยใช้ได้แล้ว
แล้วก็สั่งกล้วยไข่เชื่อม (70+) ปกติไม่ค่อยชอบกินกล้วยเชื่อม แต่เมนูนี้อร่อยเลยค่ะ

ราคาน้ำดื่มขวดละ 20+ ที่ร้านมี service charge อีก 10% ค่ะ ที่นี่น้องพนักงานเยอะ บริการไวแล้วก็ดีค่ะ